Diari Oficial de la Generalitat Valenciana


Sumari del DOGV 1300, del 10-05-1990 (1990/817327)

ORDRE de 29 de gener de 1990, de la Conselleria de Cultura, Educació i Ciència, per la qual s'ofereixen ajudes econòmiques per a l'assistència a curses i activitats de Formació Permanent que tinguen lloc durant l'any 1990.
------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/29/(2)/dof/vci/html**

### Dades del document

Número de DOGV
:   1300

Data del DOGV
:   10-05-1990

Secció del DOGV
:   DISPOSICIONS GENERALS

Número del document
:   1990/817327


Data del document
:   29-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 29 de gener de 1990, de la Conselleria de Cultura, Educació i Ciència, per la qual s'ofereixen ajudes econòmiques per a l'assistència a cursos i activitats de formació permanent que tinguen lloc durant l'any 1990.  
Una de les línies d'actuació del Pla de Formació Permanent del Professorat que porta a terme aquesta Conselleria es facilitar al personal docent la participació en cursos i activitats que tinguen com a finalitat la qualificació professional, l'actualització científica de coneixements i la millora en la metodologia didàctica.  
Per això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
S'ofereixen ajudes econòmiques per a l'assistència a cursos, jornades o altres activitats dirigides a la formació permanent del personal docent de centres, unitats i serveis educatius que tinguen lloc durant l'any 1990, i s'aproven les bases per què es regiran, que s'adjunta com a Annex a aquesta Ordre.  
Article segon  
Les esmentades ajudes seran sufragades a càrrec del Programa 423.10 del Pressupost de 1990 i a les aplicacions pressupostàries de determine la naturalesa de la despesa.  
DISPOSICIONS FINALS  
Primera  
S'autoritza la Direcció General d'Ordenació i Innovació Educativa a dictar, en l?àmbit de les seues competències, les resolucions necessàries per al desplegament i el compliment d'aquesta Ordre.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 29 de gener de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX  
1. Objecte de les ajudes  
L'objecte de les ajudes és l?assistència a cursos, jornades, congressos o reunions d'índole anàloga que tinguen com a fi l'actualització científica, didàctica o metodològica.  
2. Tipus d'ajudes  
Les ajudes estan destinades a cobrir les despeses ocasionades per la matrícula i el desplaçament, sempre que es realitze en un radi superior als 20 Km. des del domicili o centre de treball del sol·licitant.  
La quantia de les ajudes serà fixada per la Comissió seleccionadora tenint en compte els criteris següents:  
a) Interès de l'activitat, lloc de realització, entitat organitzadora i idoneïtat amb el caràcter del lloc de treball del sol·licitant. En aquest apartat es consideraran del màxim interès les activitats patrocinades per la Conselleria de Cultura, Educació i Ciència.  
b) Les ajudes en concepte de matricula no podran excedir, en cap cas, del 90% del preu d'aquesta.  
c) Les ajudes en concepte de despeses per desplaçament no excediran del 50% del cost efectiu d'aquestes, ni sobrepassaran, en cap cas, la quantitat de 75.000 pessetes. Per a fixar la quantitat, la Comissió tindrà en compte les tarifes establertes en la legislació vigent per als transports públics i al allò preceptuat al Decret 200/85 del Consell de la Generalitat Valenciana, sobre indemnitzacions per raó del Servei.  
3. Beneficiaris  
Es podran beneficiar d'aquestes ajudes:  
a) El personal docent en activitat dels centres, unitats i serveis educatius públics dependents de la Conselleria de Cultura, Educació i Ciència.  
b) El professorat en activitat i de plantilla de les unitats concertades dels centres privats concertats.  
c) Els membres de la Inspecció Tècnica Educativa de la Comunitat Valenciana.  
4. Termini i formalització de sol·licituds  
Les sol·licituds, que s'hauran de lliurar al menys 15 dies avans de l?inici de l'activitat per a la qual se sol·licita l'ajuda, podran presentar-se en el Registre General de la Conselleria de Cultura, Educació i Ciència i en els Centres de Professors, sense perjudici del que estableix l?article 66 de la Llei de Procediment Administratiu.  
A les sol·licituds s'adjuntarà la documentació següent:  
a) Instància de sol·licitud emplenada com cal, segons el model que s'adjunta al final d'aquest Annex.  
b) Original o fotocòpia de la convocatòria de l'activitat a què es vol assistir, detallant-ne tots els termes i el contingut.  
c) Pressupost detallat de les despeses referit exclusivament a la matrícula i els desplaçaments.  
d) Certificat de la direcció del centre o servei, on conste l?especialitat de sol·licitant, i també, s'escau el cicle o l?àrea que ensenya. Els membres de la Inspecció Educativa hi adjuntaran un certificat del cap de la Unitat d'Inspecció Educativa.  
e) Declaració jurada de les beques o ajudes gaudides a l?empara d'anteriors convocatòries realitzades per l'Administració Autonòmica o Central en els dos anys últims.  
f) Els professors dels centres concertats hauran adjuntar-hi una fotocòpia del document justificatiu del concert i una fotocòpia del quadre d'organització pedagògica del centre visat per la Inspecció.  
g) Si l'activitat per a la qual se sol·licita l'ajuda té lloc dins de la jornada laboral de la persona sol·licitant, haurà d'adjuntar-hi una còpia de la sol·licitud del permís corresponent, tramitat davant l'autoritat administrativa competent, així com el compromís del centre de que l?ensenyament quede degudament atès.  
5. Selecció de les sol·licituds  
La selecció de les sol·licituds serà realitzada per una Comissió presidida pel director general d'Ordenació i Innovació Educativa o la persona en qui delegue, i de la qual formaran part:  
- Un cap de servei de la Direcció General de Règim Econòmic i de Personal, designat pel director general.  
- El cap de servei de Formació del Professorat o, si no és possible, un cap de servei de la Direcció General d'Ordenació i Innovació Educativa, designat pel director general.  
- Un director de un Centre de Professors designat pel director general d'ordenació educativa.  
Hi actuarà com a secretari un cap de secció del Servei de Formació del Professorat de la Direcció General d'Ordenació i Innovació Educativa, designat pel director general.  
La Comissió es reunirà de forma ordinària mensualment o quan la convoque el president, i la concessió d'ajudes es farà pública per Resolució de la Direcció General d'Ordenació i Innovació Educativa.  
A les reunions de la Comissió podran assistir representants dels sindicats que formen part de la Mesa Sectorial d'Educació.  
6. Percepció de les ajudes  
La percepció de les ajudes estarà condicionada al fet que la persona interessada justifique com cal la participació i l?assistència a l'activitat per a la qual li va ser concedida l'ajuda. Per a això haurà de trametre al Servei de Formació del Professorat, en el termini de 15 dies després de concloure l'activitat, la documentació següent:  
a) Memòria breu amb un informe crític de l'activitat desplegada.  
b) Fotocòpia del resguard de matrícula o d'un document que en justifique la inscripció.  
c) Fotocòpia del certificat d?assistència o participació expedit per l?entitat organitzadora. Cas d'haver obtingut una ajuda per desplaçament, i hauran de constar detalladament els dies en què el beneficiari ha assistit o ha participat en l'activitat, el mitjà de transport utilitzat i els rebuts, si n'hi ha.  
Quan les activitats estiguen organitzades per una entitat amb la qual la Conselleria de Cultura, Educació i Ciència tinga signat un conveni o acord de col·laboració, l?esmentada entitat podrà deduir de la matrícula de les persones beneficiades l?import de l'ajuda concedida. La Conselleria de Cultura, Educació i Ciència, després de la presentació d'una relació justificativa dels beneficiaris matriculats per part de la dita entitat, li transferirà l?import global d'aquestes ajudes. I l?entitat haurà de trametre, al final de l'activitat, una memòria en què s'indicarà el grau d'aprofitament obtingut pels beneficiaris de les ajudes. Si algun dels beneficiaris no hagués assistit a l'activitat, l?Entitat col·laboradora hauria de tornar, a la Conselleria de Cultura, Educació i Ciència, l?import de l'ajuda concedida al beneficiari.  
La percepció de les ajudes estarà condicionada a la disponibilitat prevista en els fonds pressupostaris corresponents.  
7. Obligació dels beneficiaris  
Els beneficiaris d'aquestes ajudes queden obligats a assistir amb aprofitament i amb regularitat a les activitats en què es matriculen. L?incompliment d'aquesta obligació comportarà la pèrdua de l'ajuda atorgada.  
Model d?instància  
Cognoms   
Nom   
DNI   
NRP   
Adreça particular:   
DP Localitat   
CP Telèfon   
Centre de destinació:   
Direcció del centre   
Localitat CP Telèfon   
Sol·licita que li siga concedida una ajuda econòmica individual per un import total de   
pessetes, d'acord amb el que disposa aquestra Ordre, per a participar en   
que organitza i que es realitzarà a   
Que per al cobrament d'aquesta ajuda es designa el compte bancari núm   
de la Sucursal del banc o caixa d?estalvis   
d   
 , de de 1990.  
 Signat


Còpia Permalink ELI